ANC stel klagte teen Hofmeyr uit | Netwerk24
Die verkope van die Richemont se juweliersware het in die kwartaal tot einde Junie blink vertoon.
Deur Meghan Lawrence 20 Junie 2019 10:01
Die ANC het besluit om die klagte wat hy wil indien teen die Afrikaanse sanger Steve Hofmeyr, uit te stel nadat die party Woensdagaand aangedui het dat hy Donderdagoggend om 11:00 klagte teen Hofmeyr in Kaapstad aanhangig sou maak.
Dit volg nadat Hofmeyr op Twitter teen Zindzi Mandela-Hlongwane, Suid-Afrikaanse ambassadeur in Denemarke, en Phumzile van Damme, DA-LP, uitgevaar het.
Pule Mabe, ANC-woordvoerder, sê die ANC het besluit om die klag van crimen injuria teen Hofmeyr tot Maandag uit te stel.
"Die ANC sal nou die klagte teen Hofmeyr op Maandag 24 Junie in Johannesburg aanhangig maak ná sy jongste rassistiese aanmerkings en omdat hy doodsdreigemente teen Van Damme en Mandela-Hlongwane gemaak het."
Mabe sê om klagte teen Hofmeyr in te dien, sal 'n sterk boodskap uitstuur dat rassiste nie plek in die samelewing het nie.
Die ANC het Hofmeyr se twiet, waarin hy geskryf het dat hy Mandela-Hlongwane en Van Damme se "baas" is omdat hy 'n belastingbetaler is, as "barbarisme, wit bevoorregting en giftige manlikheid" beskryf.
Hofmeyr se twiet lui as volg: "Julle SAL spring wanneer ek so sê en julle SAL vra hoe hoog. En wanneer julle kom om ons lewe en grond te vat, SAL julle doodgaan. Ons kontrak is so eenvoudig. En julle moet dit nie vergeet nie."
Dear @zilevandamme and @ZindziMandela I'm a South African tax-paying citizen. Effectively, I AMyour boss. You WILL jump when I say so and you WILL ask how high. And when you come to take our lives&land, you WILL die. Our contract is that simple. And don't you forget it.
Meer oor: Pule Mabe | Steve Hofmeyr | Kaapstad | Johannesburg | Doodsdreigemente | Wit Bevoorregting | Dood | Rassisme